Kvamsåstrappa

Kvamsåstrappa er en utendørs trapp i Kvam i Steinkjer kommune. Kvamsåstrappa består av i alt 9 trapper og 324 trinn, pr. 24.4.21. Dette er Inntrøndelags lengste trimtrapp.  Den lengste trappa, Himmeltrappa, har alene 121 trinn med opptil 40 graders stigning. Høydeforskjellen fra første til siste trinn er ca. 80 høydemeter. 

Trappa ble bygd på 7 uker sommeren og høsten 2020. Det har gått med ca. 5-600 dugnadstimer til arbeidet. På toppen er det satt opp en gapahuk, og det er ordnet bålplass. Våren 2021 ble trappa utvidet med ytterligere 51 trinn til dagens 324 trinn.  

Fra toppen har man god utsikt over hele søndre del av Snåsavatnet, bygdene Stod og Kvam og man kan se helt til Oftenåsen ved Steinkjer. 

For de som ønsker å oppleve trappa, så er det gode parkeringsmuligheter ved Kvam kirke. Vegen til trappa er skiltet. Kvamsåstrappa er en del av Steinkjers Ti på topp i 2021.

Referanser

Eksterne lenker 
 https://www.youtube.com/watch?v=WM496rG-zlg

Byggverk i Steinkjer